Antonio Cassano
Antonio Cassano (rođen 12. jula 1982. u Bariju, Italija) je italijanski nogometaš koji igra na poziciji napadača u ekipi iz Serie A, Parmi. Cassano je član nogometne reprezentacije Italije od 2003. godine. Cassano nosi nadimak "dijamant starog Barija", a poznat je po čudnoj naravi, kao i po nevjerovatnom nogometnom talentu. Cassano je često dolazio u sukob s trenerima, a termin "Cassanata" se dovodi u vezu sa nedoličnim ponašanjem igrača na terenu.